CELEX: 62018CN0344
Language: da
Date: 2018-05-25 00:00:00
Title: Sag C-344/18: Anmodning om præjudiciel afgørelse indgivet af Arbeidshof te Gent (Belgien) den 25. maj 2018 — ISS Facility Services NV mod Sonia Govaerts og Euroclean NV

201808030392050162018/C 294/223442018CJC29420180820DA01DAINFO_JUDICIAL20180525161722Sag C-344/18: Anmodning om præjudiciel afgørelse indgivet af Arbeidshof te Gent (Belgien) den 25. maj 2018 — ISS Facility Services NV mod Sonia Govaerts og Euroclean NV
 ---documentbreak--- C2942018DA1620120180525DA0022162172Anmodning om præjudiciel afgørelse indgivet af Arbeidshof te Gent (Belgien) den 25. maj 2018 — ISS Facility Services NV mod Sonia Govaerts og Euroclean NV
   (Sag C-344/18)2018/C 294/22Processprog: nederlandsk
      Den forelæggende ret
   
   Arbeidshof te Gent
   
      Parter i hovedsagen
   
   
      Appellant: ISS Facility Services NV
   
      Indstævnte: Sonia Govaerts og Euroclean NV
   
      Præjudicielt spørgsmål
   
   Skal artikel 3, stk.1, i Rådets direktiv 2001/23/EF (
         1
      ) af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter fortolkes således, at såfremt der som omhandlet i direktivets artikel 1, stk. 1, er tale om samtidig overførsel af forskellige dele af en virksomhed til forskellige erhververe, overgår de rettigheder og forpligtelser, der på overførselstidspunkter følger af en arbejdskontrakt med en arbejdstager, der var beskæftiget i hver af de overførte dele, i forhold til det omfang, hvori denne arbejdstager havde været beskæftiget i den del af virksomheden, som er overført til de forskellige erhververe,
   eller således, at de nævnte rettigheder og forpligtelser i det hele overgår til erhververen af den del, hvor førnævnte arbejdstager hovedsageligt havde været beskæftiget,
   eller således, at såfremt direktivet ikke kan fortolkes på nogen af de nævnte måder, sker der ikke nogen overgang til de nævnte erhververe af de rettigheder og forpligtelser, der følger af arbejdstagerens arbejdskontrakt, hvilket også er tilfældet, såfremt det ikke er muligt at fastsætte omfanget af arbejdstagerens beskæftigelse særskilt i de forskellige dele af virksomheden?
   (
         1
      ) – EFT 2001, L 82, s. 16.